Koulun ja kirkon yhteistyö Kallaveden seurakunnan alueella

Kallaveden seurakunta ja alueen koulut tekevät monipuolista yhteistyötä. Koulut ja seurakunta tukevat lasten ja nuorten kokonaisvaltaista kasvua ja hyvää elämää.

Perusopetuksen opetussuunnitelman perusteiden (2014) mukaan perusopetuksen arvopohjana ovat:

- Oppilaan ainutlaatuisuus ja oikeus hyvään opetukseen

- Ihmisyys, sivistys, tasa-arvo ja demokratia

- Kulttuurisen moninaisuuden näkeminen rikkautena

- Kestävän elämäntavan välttämättömyys

Kirkon kasvatustyö pohjautuu Meidän kirkko -kasvamme yhdessä -linjaukseen 2015. Sen mukaan kirkon kasvatus:

* Perustuu kasteeseen
* Lähtee kokonaisvaltaisesta ihmisnäkemyksestä
* Suuntautuu tulevaan luomalla toivoa ja rohkaisemalla elämään
* Tukee jokaisen osallisuutta ja osallistumista
* Rakentaa ihmisarvoa ja turvallisuutta
* Tukee kasvua elämänkaaren eri vaiheissa

Perusopetuksen opetussuunnitelman perusteissa (2014) arvokasvatuksesta kerrotaan seuraavasti:

Arvokasvatuksen merkitys korostuu maailmassa, jossa monimediainen tiedonvälitys, globaalit tietoverkot, sosiaalinen media ja vertaissuhteet muokkaavat lasten ja nuorten arvomaailmaa. Arvokeskustelu oppilaiden kanssa ohjaa oppilaita tunnistamaan ja nimeämään kohtaamiaan arvoja ja arvostuksia sekä pohtimaan niitä myös kriittisesti. Oppilaita tuetaan rakentamaan omaa arvoperustaansa. Koulun ja kotien yhteinen arvopohdinta ja siihen perustuva yhteistyö luovat turvallisuutta ja edistävät oppilaiden kokonaisvaltaista hyvinvointia. Henkilöstön avoin ja kunnioittava suhtautuminen kotien erilaisiin uskontoihin, katsomuksiin, perinteisiin ja kasvatusnäkemyksiin on rakentavan vuorovaikutuksen perusta.[[1]](#footnote-1)

# Koulun ja seurakunnan tehtävä

Koulujen tehtävänä on tarjota oppilaille voimassa olevaan opetussuunnitelmaan pohjautuva monipuolinen yleissivistys, joka antaa aineksia myös maailmankatsomukselliseen pohdintaan.

Kirkko tukee jäsentensä kristittynä elämistä ja pitää yleisesti esillä edellä kuvattua kristillistä arvomaailmaa.

Seurakunnan työntekijät toimivat kouluissa kutsuttuina yhteistyökumppaneina. Kaikissa koulujen ja seurakunnan järjestämissä yhteisissä tilaisuuksissa toimitaan koulujen arvojen ja opetussuunnitelman mukaan.

# Seurakunta tukee koulujen uskonnonopetusta sekä kouluyhteisöjen hyvinvointia

Seurakunnan ja koulujen yhteistyön tavoitteena on tukea koulujen uskonnonopetusta sekä kouluyhteisöjen hyvinvointia. Osa yhteistyöstä on suunnattu evankelis-luterilaisessa uskonnonopetuksessa oleville, osa kaikille. Oppilaan huoltajat päättävät oppilaan osallistumisesta uskonnollisiin tilaisuuksiin.

Tässä sopimuksessa on määritelty Kallaveden seurakunnan ja Pirtin koulun yhteistyön muodot.

# Sopimuksen päivittäminen ja käyttö

Yhteistyösopimuksen sisältö tarkistetaan vuosittain seurakunnan nuorisotyön ja koulun rehtorin kanssa. Päivitetty versio on löydettävissä Pirtin koulun Lukuvuosisuunnitelmasta (<https://peda.net/kuopio/p/pirtti/pkl/l22k222/5ajk> )

# I Yleissivistävä opetus / Opetussuunnitelman mukainen opetus

Ensimmäisessä korissa olevat yhteistyömuodot perustuvat valtakunnalliseen opetussuunnitelman perusteisiin ja paikalliseen opetussuunnitelmaan. Ne eivät sisällä uskonnonharjoittamista. Seurakunnan edustaja toimii oman alansa asiantuntijana sekä katsomuskasvatuksen tukijana. Pedagoginen vastuu on opettajalla, joka on läsnä kaikissa tilanteissa. Osa tässä korissa olevista yhteistyömuodoista on suunnattu evankelis-luterilaisessa uskonnonopetuksessa oleville oppilaille, osa kaikille oppilaille. Osallistuminen perustuu siihen, mihin opetussuunnitelman osaan toiminta liittyy.

Yleissivistävään opetukseen kuuluvia yhteistyömuotoja ovat Kallaveden seurakunnan alueella ovat:

Kirkkoseikkailut 4.luokkalaisille

Kirkkoseikkailu on Kallaveden seurakunnan vuosittain 4. luokkalaisille järjestämä toiminnallinen oppitunti kirkon tiloissa. Seikkailussa tutustutaan kristillisen kirkon aarteisiin: kasteeseen, ehtoolliseen, rukoukseen, Raamattuun ja musiikkiin. Oppilaat toimivat pienissä ryhmissä etsien aarteita kirkkosalista. Pappi, nuorisotyönohjaaja ja kanttori kertovat siitä, mitä nämä aarteet kirkon itseymmärryksessä merkitsevät. Kirkkoseikkailu on osa evankelis-luterilaista uskonnon opetusta.

Ilo sulle ja mulle –lähetysnäyttely 1. luokkalaisille

”Ilo sulle ja mulle” –lähetysnäyttely on Suomen Lähetysseuran tuottama oppitunti kehitysyhteistyöstä. Seurakunnan tiloihin rakennetaan safari, joka muodostuu taustakuvasta, isoista nukeista sekä maailmalta tuoduista esineistä. Taustan kuvia seuraten matkustetaan Afrikasta Aasiaan ja Etelä-Amerikkaan. Esittelymatkalla tutustutaan eri maiden lasten elämään ja koulun käyntiin tarinoiden kautta. Samalla kerrotaan esineiden käyttötavoista, leikeistä ja peleistä. ”Ilo sulle ja mulle” –näyttelyn sisältö nousee ympäristöopin opetussuunnitelmasta ja liittyy globaalikasvatukseen sekä kansainväliseen vastuuseen.

Oppituntivierailut

Seurakunnan työntekijät vierailevat kutsuttaessa kouluilla sekä uskonnon että muiden oppiaineiden tunneilla. Vierailujen ajankohdat sovitaan vuosittain erikseen. Sisältö sovitaan tapauskohtaisesti, mutta aina opetussuunnitelmaan perustuen. Esimerkiksi pappi voi käydä kertomassa papin työstä tai kanttori omasta työstään muiden ammatinharjoittajien rinnalla. Tällöin oppitunti sopii kaikille oppilaille. Uskonnonopetukseen liittyviä asioita seurakunnan työntekijä voi olla mukana opettamassa uskonnon tunnilla.

Koulukonsertit

Kuopion seurakuntien yhteinen nuorisotyö järjestää konserttikiertueita Kuopion eri kouluissa. Kallaveden seurakunnan alueella konsertit toteutuvat usein vuorovuosin ala- ja yläkoulujen oppilaille. Konserttien teema liittyy ajankohtaisiin yhteiskunnallisiin tai kirkollisiin aiheisiin ja esiintyjät niissä vaihtelevat. Konsertin ohjelmisto määrittelee sen, osallistuvatko konserttiin kaikki vai pelkästään evankelis-luterilaisen uskonnonopetuksen oppilaat. Seurakunta tiedottaa kouluja konsertin sisällöstä hyvissä ajoin.

# II Perinteiset juhlat

Toisessa korissa olevat tapahtumat liittyvät kouluvuoden taitekohtiin, esimerkiksi joulu- ja kevätjuhliin. Seurakunnan edustaja voi olla tilaisuudessa vieraana ja tuoda seurakunnan tervehdyksen. Tilaisuudet eivät sisällä uskonnonharjoittamista, vaikka niissä saatetaan koulujen opetussuunnitelmien mukaisesti laulaa yksittäisiä suomalaiseen kulttuuriperimään kuuluvia virsiä. Seurakunnan edustaja vastaa siitä, että hänen tervehdyksensä on suunnattu kaikille läsnäolijoille katsomuksesta riippumatta.

Tähän koriin kuuluvia yhteistyömuotoja Kallaveden seurakunnassa ovat:

# III Uskonnolliset tilaisuudet

Kolmannessa korissa olevat tilaisuudet ovat uskonnonharjoittamista positiivisen uskonnonvapauden nojalla. Peruskouluikäisen lapsen osallistumisesta päättää aina huoltaja. Näin ollen lapsi itse ei voi päättää, mihin uskonnollisiin tilaisuuksiin hän osallistuu. Koulu kysyy huoltajilta, osallistuuko oppilas koulussa järjestettäviin uskonnollisiin tilaisuuksiin.

Uskonnollisista tilaisuuksista tiedotetaan ajoissa koteihin. Koulu järjestää tarvittaessa vaihtoehtoista ohjelmaa tilaisuuksiin osallistumattomille oppilaille.

Koulukirkot ja virsitunnit

Kallaveden seurakunta tarjoaa kouluille neljä koululaisjumalanpalvelusta vuodessa: syys-, joulu-, pääsiäis- ja kevätkirkon. Nämä sovitaan sekä syys- että kevätkaudella järjestettävässä koulun ja seurakunnan yhteistyöpalaverissa. Koululaisjumalanpalvelukset järjestetään joko Kallaveden kirkossa tai koulujen saleissa. Ennen jumalanpalveluksia kanttorit käyvät kouluilla opettamassa jumalanpalveluksissa laulettavia virsiä.

Aamunavaukset salissa ja keskusradiossa

Kallaveden seurakunta pitää kouluilla uskonnollisia aamunavauksia koulujen kanssa sovittuina aikoina ja sovituilla tavoilla. Aamunavausten määrä, ajankohdat ja toteutustavat sovitaan yhdysopettajien kokouksessa. Sisällöltään aamunavaukset käsittelevät muun muassa kirkkovuotta, kristinuskon perusteemoja ja lähimmäisenä elämistä. Myös keskusradiossa pidettävät aamunavaukset saattavat sisältää pienen rukouksen tai hengellistä musiikkia. Aamunavauksiin osallistumattomille oppilaille koulu järjestää muuta opetusta tai korvaavaa ohjelmaa.

Adventtihartaudet

Ennen ensimmäistä adventtisunnuntaita kouluilla järjestetään adventtihartaus salissa. Sen kesto on hieman normaalia aamunavausta pidempi.

# IV Kasvun ja hyvinvoinnin tuki

Neljännessä korissa oleva yhteistyö on tarkoitettu koko kouluyhteisön hyväksi. Seurakunta on tukemassa koulujen yhteisöllisyyttä ja tekee ennaltaehkäisevää oppilashuoltotyötä. Tilaisuudet eivät sisällä uskonnonharjoittamista vaan soveltuvat kaikille katsomuksesta riippumatta.

Seurakunta mukana koulujen ryhmäytyksissä

Lukuvuosien aikana koulut järjestävät oppilailleen erilaisia ryhmäytyksiä luokkahengen luomiseksi. Tällainen on esimerkiksi seiskaluokkalaisten ryhmäytys, jossa seurakunta on mukana järjestämällä ohjelmaa ja tarjoamalla tilat. Ryhmäytyksistä sovitaan aina tapauskohtaisesti. Tarvittaessa koulu voi pyytää seurakunnalta tukea myös muiden luokkien ryhmäytyksiin.

Koulupäivystys

???

Kerhot ja kerhoesitteiden jakaminen

Seurakunta järjestää viikoittain useita alakouluikäisten kerhoja. Kerhot toteutuvat sekä osana koululaisten iltapäivätoimintaa että ilta-aikoihin sijoittuvana harrastuksena. Tyypillisiä kerhoja ovat kokkikerhot, liikuntakerhot, monitoimikerhot ja lapsikuorot. Osa näistä kerhoista pidetään koulujen tiloissa. Kerhot ovat maksuttomia ja kaikille avoimia. Jokaiseen kerhoon sisältyy pieni hartaushetki, joka sisältää esimerkiksi pienen tarinan ja rukouksen. Kerhojen tarkoituksena on tukea lasten kasvua ja sosiaalisia taitoja sekä ennaltaehkäistä syrjäytymistä. Kerhot ovat yksi harrastus muiden joukossa. Esitteitä kerhoista jaetaan kouluissa niille oppilaille, jotka esitteen haluavat.

Opettajien Hiljaisuuden leiri ????

Erikseen sovittuina aikoina Kuopion seurakunnat järjestävät opettajille Hiljaisuuden leirejä. Leirit järjestetään seurakunnan leirikeskuksessa ja niiden tarkoituksena on tukea opettajien työssä jaksamista. Leirien ohjelma suunnitellaan osallistujien kanssa yhdessä. Usein ne sisältävät lepoa, keskusteluja ja yhteistä tekemistä. Leirit pyritään järjestämään kouluaikojen ulkopuolella.

Tuki kriisitilanteissa

Seurakunta tukee kouluja erilaisissa kriisitilanteissa, esimerkiksi onnettomuuden tapahduttua. Kullakin koululla on oma kriisisuunnitelma, johon yhteyshenkilöksi nimetään kouluyhteistyöpappi. Seurakunta tukee kouluja kriisisuunnitelmassa sovitulla tavalla.

1. http://www.oph.fi/saadokset\_ja\_ohjeet/opetussuunnitelmien\_ja\_tutkintojen\_perusteet/perusopetus [↑](#footnote-ref-1)